Ուրիշին ես սիրել, ուրիշ պատուհանից ես նայել, ուրիշ դուռ բացել: ԵՎ շատ ավելի լավ է երբ առանց աչքերդ փակելու ծնվում ես ուրիշ տեղ: Սիրում ես ուրիշին, նայում ես ուրիշ պատուհանից, ուրիշ դուռ ես բացում: Բազմապատկվում է աչքերիդ հմայքը այն ժամ, երբ տեսնում ես օտարին ու մաղում ես օտարությունն իր մարմնից: Օտարությունը փոշի է, որ մեծ պատուհանից կարող ես թափ տալ: Փողոցների անցն ու դարձն անգիր եմ արել: Մետրոն, կայարանն ու ցիգաներն, որ համառությամբ տանջամահ էին անում գրոշ թռցնելու համար: Ինչ էր տանում քամին գնացքի հետ: Ինչ տարավ, որ էլ չգտա, ոչ էլ փնտրեցի: